**PITANJA I ODGOVORI**

[**www.strukturnifondovi.hr**](http://www.strukturnifondovi.hr)

[**mup.gov.hr**](https://mup.gov.hr/)

**FOND: Fond solidarnosti Europske unije**  **NADLEŽNO TIJELO: Ministarstvo unutarnjih poslova**

**NAZIV POZIVA: Financiranje službi spašavanja za potrebe stanovništva nastalih**

**kao posljedica serije potresa počevši od 28. prosinca 2020. godine na području Grada Zagreba, ROK ZA PODNOŠENJE PP: 30. travanj 2022.**

**Krapinsko-zagorske županije, Zagrebačke županije, Sisačko-moslavačke županije,**

**Karlovačke županije, Varaždinske županije, Međimurske županije, Brodsko-posavske županije, ROK ZA ODGOVOR NA PITANJE (UzP): Svakih 7 radnih dana**

**Koprivničko-križevačke županije i Bjelovarsko-bilogorske županije**

**OZNAKA POZIVA: FSEU.2022.MUP.**

**TIP NATJEČAJA: OTVORENI POSTUPAK**

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **1.2** |
|  | **OBJAVA SVIH PITANJA/ODGOVORA IZ VERZIJE 1.2:** | **6. SET PITANJA I ODGOVORA** |
| **RB** | **DATUM ZAPRIMANJA PITANJA: 1. ožujka 2022.** | **DATUM ODGOVORA NA PITANJE: 10. ožujka 2022.** |
| **1.** | Da li se jedinica lokalne samouprave može javiti na natječaj ako je dodijelila humanitarnu pomoć u građevinskom materijalu za pomoć stradalnicima u Sisačko-moslavačkoj županiji? | Sukladno točki 2.9 *Uputa za prijavitelje* prihvatljivi su sljedeći troškovi humanitarne pomoći:   * Troškovi pripremljenih i podijeljenih obroka; * Troškovi higijenskih potrepština i humanitarnih paketa |

|  |  |  |
| --- | --- | --- |
|  | **VERZIJA:** | **1.2** |
|  | **OBJAVA SVIH PITANJA/ODGOVORA IZ VERZIJE 1.2:** | **6. SET PITANJA I ODGOVORA** |
| **RB** | **DATUM ZAPRIMANJA PITANJA: 2. ožujka 2022.** | **DATUM ODGOVORA NA PITANJE: 10. ožujka 2022.** |
| **2.** | Ulazi li u prihvatljive troškove vezano uz Grupu 2. (Upravljanje projektom i administracija) trošak Ugovora o djelu za obavljanje aktivnosti Grupe 2 (honorarni rad) za osobu koja je inače stalno zaposlena kod prijavitelja? Naime, prijavitelj bi za potrebe izrade i provedbe projekta s navedenom osobom sklopio Ugovor o djelu jer nema zaposlenu osobu kojoj bi navedeno potpalo pod opis posla, niti su takvi poslovi definirani internim pravilnicima prijavitelja. | Spomenuto ne ulazi u prihvatljive troškove. Navedeno se odnosi na ugovaranje konzultantskih usluga. |
| **3.** | Javna vatrogasna postrojba obveznik je PDV-a samo za dio u poslovanja u kojem obavlja gospodarsku aktivnost na tržištu, odnosno gospodarsku djelatnost. Shodno tome, pravo povrata PDV-a ostvaruje samo za nabavljena sredstva i opremu koji se koriste pri obavljanju gospodarske aktivnosti, ali ne i za navedeno koje se koristi pri obavljanju vatrogasne djelatnosti. U navedenom slučaju pretpostavljamo da su priznati ukupni troškovi (osnovica + PDV), međutim nije razvidno kako dokazati takav način oporezivanja, obzirom da Ministarstvo financija (Porezna uprava) ne izdaje potvrde takve vrste, odnosno postoji mišljenje kako je dovoljna izjava prijavitelja. Dakle, pitanje je koji je iznos priznat (s ili bez PDV-a) i kojim dokumentom dokazujemo navedeni način oporezivanja od strane RH prema proračunskim korisnicima, a koji uz službu, obavljaju i gospodarsku djelatnost? | Obrascem 4. *Izjava prijavitelja o mogućnosti povrata poreza na dodanu vrijednost* Prijavitelj dokazuje navedeni način oporezivanja od strane Republike Hrvatske. U istome je moguće specificirati u kojem postotku imaju pravo povrata poreza od obavljanja gospodarske i redovne djelatnosti. |
| **4.** | Kojim dokumentom dokazujemo je li nabavljena oprema financirana iz vlastitih prihoda ili sredstava JLP(R)S, decentraliziranih sredstava ili iz nekog drugog izvora financiranja? | Prilikom podnošenja prijave, Prijavitelj je obvezan u *Prijavnom obrascu 1.* prijaviti eventualno dvostruko financiranje. Također napominjemo kako Prijavitelj obrascem 2. *Izjava prijavitelja* između ostalog jamči da predloženi prihvatljivi troškovi nisu prethodno (su)financirani bespovratnim sredstvima, niti da će isti troškovi, neovisno o okolnostima, biti dvaput financirani iz proračuna Unije. Navedeno znači i da trošak prijavljen u zahtjevu za nadoknadom sredstava u okviru operacije koja se financira iz Fonda solidarnosti Europske unije (FSEU) nije prijavljen za potporu iz drugog fonda ili instrumenta Unije ili za potporu istog fonda u okviru drugog programa. Također, Prijavitelj prima na znanje činjenicu, razumije i potvrđuje kako trošak koji je financiran iz nacionalnih javnih izvora ne može biti/nije financiran iz proračuna Unije i obrnuto.  Nakon eventualnog potpisa ugovora, u provedbi, dodatno će se provjeravati financiranja iz drugih izvora. |

|  |  |  |
| --- | --- | --- |
|  | **VERZIJA:** | **1.2** |
|  | **OBJAVA SVIH PITANJA/ODGOVORA IZ VERZIJE 1.2:** | **6. SET PITANJA I ODGOVORA** |
| **RB** | **DATUM ZAPRIMANJA PITANJA: 4. ožujka 2022.** | **DATUM ODGOVORA NA PITANJE: 10. ožujka 2022.** |
| **5.** | Da li je prihvatljivo partnerstvo u projektnoj prijavi? Ukoliko je prihvatljivo partnerstvo u projektu da li je moguć prijenos vlasništva nabavljene opreme/IT/IKT između partnera nakon završetka projekta? | Sukladno predmetnom pozivu, partnerstvo nije prihvatljivo. |
| **6.** | Da li je potrebno dostaviti dokumentaciju o provedenom postupku jednostavne ili javne nabave za troškove nastale nakon 28.12.2020. godine, odnosno za troškove nastale prije podnošenja projektne prijave? | Navedeno je potrebno dostaviti. |
| **7.** | Da li je moguće nabaviti novu opremu koja će se koristiti u slučaju novih intervencija uzrokovanih pojavom potresa ili se nova nabavljena oprema odmah po nabavi (kupnji) mora koristiti za uklanjanje posljedica potresa od 28.12.2020. na područjima gdje je još uvijek potrebno izvršiti uklanjanje eventualnih posljedice potresa? Da li je potrebo zapisnikom/izvještajem opravdati izvanrednu i povećanju nabavu nove opreme? | Sukladno točki 2.9. *Prihvatljivi troškovi* Uputa za prijavitelje nabava opreme definirana je kako glasi:   * **Izvanredna nabava opreme** za potrebe službi spašavanja vezane uz uklanjanje posljedica potresa: * troškovi uklanjanja i otpremanja uništene i rashodovane opreme; * troškovi nabave uništene, oštećene ili rashodovane opreme; * troškovi izvanredne i povećane nabave **nove opreme** sukladno potrebama službi spašavanja vezane uz uklanjanje posljedica potresa; * nabava medicinske i higijenske opreme sukladno povećanim potrebama uslijed pandemije izazvane virusom Covid 19.   Slijedom navedenog, u slučaju da službe spašavanja nisu posjedovale adekvatnu opremu za potrebe uklanjanja posljedica potresa, počevši od 28.12.2020., istu je bilo moguće nabaviti samo u okviru izvanrednih nabava.  Izvanrednu nabavu nove opreme potrebno je dokazati prikladnim izvještajima/ zapisnicima. |
| **8.** | Da li je prihvatljiv prijavitelj Javna vatrogasna postrojba grada koji djeluje izvan području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije, a koja je sudjelovala u intervencijama za potrebe stanovništva nastalih kao posljedica serije potresa počevši od 28. prosinca 2020. godine na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije? | Navedeni prijavitelj je prihvatljiv. Napominjemo kako područje operacije mora biti na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije. |